CELEX: 32014D0603(01)
Language: bg
Date: 2014-05-27 00:00:00
Title: Решение за изпълнение на Комисията от 27 май 2014 година относно приемането на работната програма и финансирането за 2014 г. на дейностите в областта на храните и фуражите, за да се гарантира прилагането на законодателство в областта на храните и фуражите

3.6.2014   
            
            
               BG
            
            
               Официален вестник на Европейския съюз
            
            
               C 166/5
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 май 2014 година
   относно приемането на работната програма и финансирането за 2014 г. на дейностите в областта на храните и фуражите, за да се гарантира прилагането на законодателство в областта на храните и фуражите
   2014/C 166/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (1), и по-специално член 84 от него,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (2), и по-специално членове 16, 19, 20, 21, 23 и 27 от него,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (3), и по-специално член 76, параграф 1 от него,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (4), и по-специално член 66, параграф 1, буква в) от него,
   като има предвид, че:
   
               (1)
            
            
               С цел да се гарантира изпълнението на дейностите в областта на храните и фуражите за осигуряване на прилагането на законодателството в областта на храните и фуражите и на здравето на растенията, е необходимо да бъдат приети решение за финансиране и работната програма за 2014 г. В член 94 от Делегиран регламент (ЕС) № 1268/2012 на Комисията (5) относно финансовите правила, приложими за общия бюджет на Съюза, се установяват подробните правила за решенията за финансиране.
            
         
               (2)
            
            
               Целесъобразно е да се разреши отпускането на безвъзмездни средства без покана за представяне на предложения за органите, посочени в работната програма, на основание изброените там причини.
            
         
               (3)
            
            
               С настоящото решение следва да се предвиди възможност за плащане на дължими лихви за забавени плащания въз основа на член 92 от Финансовия регламент и на член 111, параграф 4 от Делегиран регламент (ЕС) № 1268/2012.
            
         
               (4)
            
            
               За целите на прилагането на настоящото решение е целесъобразно да се даде определение на термина „съществено изменение“ по смисъла на член 94, параграф 4 от Делегиран регламент (ЕС) № 1268/2012.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Работна програма
   Приема се годишната работна програма за изпълнение на членове 16, 19, 20, 21, 23 и 27 от Решение 2009/470/ЕО на Съвета, на Регламент (ЕО) № 1107/2009 и на член 66, параграф 1, буква в) от Регламент (ЕО) № 882/2004, както е определена в приложението.
   Годишната работна програма представлява решение за финансиране по смисъла на член 84 от Регламент (ЕС, Евратом) № 966/2012.
   Член 2
   Участие на Съюза
   Максималният размер на участието за изпълнение на програмата за 2014 г. се определя на 5 177 230 EUR, които да бъдат предоставени по следните бюджетни редове от общия бюджет на Европейския съюз за 2014 г.:
   
               а)
            
            
               бюджетен ред 17.04.01 — 1 000 000 EUR;
            
         
               б)
            
            
               бюджетен ред 17.04.03 — 4 177 230 EUR.
            
         Бюджетните кредити, посочени в първа алинея, могат да обхващат и дължимите лихви за забавени плащания.
   Член 3
   Клауза за гъвкавост
   Кумулативните изменения при разпределените финансови средства за конкретните действия, които се включват във всяка работна програма, непревишаващи 20 % от максималното участие, определено в член 2 от настоящото решение, не се считат за съществени по смисъла на член 94, параграф 4 от Делегиран регламент (ЕС) № 1268/2012, при условие че тези изменения не засягат в значителна степен естеството на действията и целта на работната програма.
   Отговорният разпоредител с бюджетни кредити може да приеме измененията, посочени в първа алинея, в съответствие с принципите на добро финансово управление и пропорционалност.
   Член 4
   Безвъзмездни средства
   Безвъзмездни средства могат да бъдат отпускани без покана за представяне на предложения на органите, посочени в приложението, в съответствие с условията, установени там.
   
      Съставено в Брюксел на 27 май 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 298, 26.10.2012 г., стр. 1.
   
      (2)  ОВ L 155, 18.6.2009 г., стр. 30.
   
      (3)  ОВ L 309, 24.11.2009 г., стр. 1.
   
      (4)  ОВ L 165, 30.4.2004 г., стр. 1, поправен с ОВ L 191, 28.5.2004 г., стр. 1.
   
      (5)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).
   
      ПРИЛОЖЕНИЕ
      Годишна работна програма за 2014 г. в областта на храните и фуражите
      1.   ВЪВЕДЕНИЕ
      
      Настоящата работна програма съдържа мерки за изпълнение за 2014 г. Въз основа на целите, поставени в Решение 2009/470/ЕО на Съвета, Регламент (ЕО) № 882/2004, Регламент (ЕО) № 1107/2009, Регламент (ЕО) № 1333/2008, Регламент (ЕС) № 609/2013, Регламент (ЕС) № 1169/2011 и Директива 2001/89/ЕО на Съвета, настоящата работна програма съдържа действията, които следва да бъдат финансирани, и разбивката на бюджета, а именно:
      
                  Примерни действия
               
               
                  Ориентировъчна сума
               
            
                  Безвъзмездни средства (1)
               
               
                  660 000 EUR
               
            
                  Възлагане на обществени поръчки (23)
               
               
                  4 132 000 EUR
               
            
                  Административни споразумения (4)
               
               
                  385 230 EUR
               
            
                  
                     ОБЩО (28 действия)
                  
               
               
                  
                     5 177 230 EUR
                  
               
            2.   БЕЗВЪЗМЕЗДНИ СРЕДСТВА
      
      2.1.   Конференции и семинари на Световната организация за здравеопазване на животните (OIE)
      
      2.2.   Правно основание
      
      Член 22 от Решение 2009/470/ЕО
      2.3.   Бюджетен ред
      
      17.04.03 – 660 000 EUR
      2.4.   Примерен списък на планираните действия
      
      
                  Действия
               
               
                  Очакван брой на действията
               
               
                  Ориентировъчна дата
               
               
                  Ориентировъчна сума
                  (в евро)
               
            
                  Международни конференции, регионални семинари, регионални срещи и дейности, организирани от OIE, в областта на здравеопазването на животните и хуманното отношение към тях
               
               
                  1 споразумение за отпускане на безвъзмездни средства
               
               
                  2-ро тримесечие на 2014 г.
               
               
                  660 000
               
            2.5.   Описание, цели и очаквани резултати на мерките за изпълнение
      
      
         Международни конференции, регионални семинари, регионални срещи и дейности, организирани от OIE, в областта на здравеопазването на животните и хуманното отношение към тях
      
      Световната организация за здравеопазване на животните (OIE) е междуправителствена организация, отговаряща за подобряването на здравеопазването на животните в световен мащаб. За да се подобри здравният статус на животните в световен мащаб и съответно да се намали рискът от болести по животните в рамките на ЕС, е важно всички държави — членки на OIE, да споделят установения в ЕС подход към здравеопазването на животните и хуманното отношение към тях, както и ЕС да подкрепя активно организираните от OIE конференции, семинари за обучение, срещи и дейности с цел при тяхното провеждане да се популяризира политиката на Съюза в областта на здравеопазването на животните и хуманното отношение към тях.
      Международни конференции, организирани от референтните центрове на OIE и посветени на здравеопазването на водните животни; регионални семинари за европейските координатори на OIE по въпросите на комуникацията, уведомяването за болести по животните и ветеринарномедицинските продукти; регионални срещи и дейности в рамките на европейската платформа за хуманното отношение към животните; регионални срещи и дейности във връзка с африканската чума по свинете в европейския регион и с изпълнението на плана за постепенно овладяване на болестта шап в Централна Азия и Западна Евразия; регионални срещи и дейности в рамките на Средиземноморската мрежа за здравеопазване на животните (REMESA), включително във връзка с банката с ваксини срещу бяс и плана за постепенно овладяване на болестта шап в Северна Африка; регионални дейности за обучение по въпросите на стандартите на OIE в областта на хуманното отношение към животните в региона на OIE, обхващащ Азия, Далечния изток и Океания.
      Целта на действието е да се сподели установеният в ЕС подход към здравеопазването на животните, хуманното отношение към тях и ветеринарните аспекти на общественото здравеопазване с всички държави — членки на OIE, чрез популяризирането на политиката на Съюза при провеждането на организираните от OIE конференции, семинари за обучение, срещи и дейности. Крайната цел е да се подобрят здравеопазването на животните, хуманното отношение към тях и ветеринарните аспекти на общественото здравеопазване в световен мащаб и съответно да се намали рискът в рамките на ЕС.
      Очаквани резултати: повишена осведоменост и сближаване с политиката на Съюза в областта на здравеопазването на животните и хуманното отношение към тях, както и повишаването на стандартите в областта на здравеопазването на животните и хуманното отношение към тях в съседните държави и целия регион Европа на OIE, като по този начин се намали рискът от проникване на болести по животните в ЕС.
      2.6.   Изпълнение
      
      
         Изпълнение: пряко от ГД „Здравеопазване и политика за потребителите“
      Безвъзмездни средства, предоставени директно на Световната организация за здравеопазване на животните (OIE)
      В качеството си на референтна организация, призната от Световната търговска организация за целите на подобряването на здравеопазването на животните в световен мащаб, Световната организация за здравеопазване на животните (OIE) на практика разполага с монопол в този сектор и следователно, в съответствие с член 190, параграф 1, буква в) от правилата за прилагане на Финансовия регламент, не се изисква покана за представяне на предложения, за да може ЕС да предостави финансово участие за организирането на международни конференции и регионални семинари по въпросите на здравеопазването на животните и хуманното отношение към тях.
      
         Максимален процент на съфинансиране от страна на ЕС: 50 % от допустимите за подпомагане разходи
      
         Критерии за възлагане: 
      
                  —
               
               
                  Съответствие на предложението с целите на дейностите по изграждане на капацитет на длъжностите лица от държавите членки и от трети държави във връзка с политиката на ЕС и стандартите на OIE в областта на здравеопазването на животните, хуманното отношение към тях и ветеринарните аспекти на общественото здравеопазване.
               
            
                  —
               
               
                  Въздействие на очакваните резултати от предложението по отношение на общите цели за намаляване на риска от болести по животните в ЕС и за популяризиране на политиката на ЕС и на стандартите на OIE в областта на здравеопазването на животните, хуманното отношение към тях и ветеринарните аспекти на общественото здравеопазване по отношение на продуктите, внасяни от трети държави.
               
            3.   ВЪЗЛАГАНЕ НА ОБЩЕСТВЕНИ ПОРЪЧКИ
      
      Общо разпределените средства от бюджета, предназначени за възлагане на обществени поръчки през 2014 г., възлизат на 4 132 000 EUR.
      3.1.   Правно основание
      
      Членове 8, 10, 20 и 23 от Решение 2009/470/ЕО на Съвета, член 66 от Регламент (ЕО) № 882/2004, член 29 от Регламент (ЕО) № 1333/2008, член 13 и съображение 33 от Регламент (ЕС) № 609/2013, член 18, параграф 2 от Директива 2001/89/ЕО на Съвета.
      3.2.   Бюджетен ред
      
      17.04.01 – 1 000 000 EUR
      17.04.03 – 3 132 000 EUR
      3.3.   Примерен списък на планираните договори
      
      
                  Действие (17.04.01)
               
               
                  Вид на договора
               
               
                  Очакван брой на договорите
               
               
                  Ориентировъчна дата
               
               
                  Ориентировъчна сума
                  (в евро)
               
            
                  Закупуване на ваксини срещу болести по животните
               
               
                  Доставка
               
               
                  1
               
               
                  2-рата половина на 2014 г.
               
               
                  1 000 000
               
            
         
      
                  Действия (17.04.03)
               
               
                  Вид на договорите
               
               
                  Очакван брой на договорите
               
               
                  Ориентировъчна дата
               
               
                  Сума
                  (в евро)
               
            
                  Проучване — мониторинг на изпълнението на Директива 2006/52/ЕО по отношение на използването на нитрити от производителите в отрасъла в различните категории месни продукти
               
               
                  Услуга
               
               
                  1
               
               
                  1-вата половина на 2014 г.
               
               
                  50 000
               
            
                  Проучване — доклад относно храните, предназначени за спортисти
               
               
                  Услуга
               
               
                  1
               
               
                  През цялата 2014 г.
               
               
                  100 000
               
            
                  Проучване на въздействието на официалния контрол и действията по правоприлагане в рамките на настоящата правна рамка, приложими в случаи на измами, свързани с храни
               
               
                  Специфичен договор/услуга
               
               
                  1
               
               
                  1-вата половина на 2014 г.
               
               
                  150 000
               
            
                  Проучване с цел подготовка на влизането в сила на новото законодателство в областта на официалния контрол
               
               
                  Услуга
               
               
                  1
               
               
                  2-рата половина на 2014 г.
               
               
                  250 000
               
            
                  Хоризонтално финансово участие за целите на комуникацията
               
               
                  Специфичен договор/услуга
               
               
                  10
               
               
                  През цялата 2014 г.
               
               
                  427 000
               
            
                  Подготовка на световното изложение ЕКСПО 2015
               
               
                  Услуга
               
               
                  5
               
               
                  През цялата 2014 г.
               
               
                  260 000
               
            
                  Изработване на комуникационни материали, публикации, мултимедийни продукти, интернет съдържание, рекламни материали, организиране на прояви и др., свързани с мандата на Хранителната и ветеринарна служба
               
               
                  Специфичен договор/услуга
               
               
                  5
               
               
                  През цялата 2014 г.
               
               
                  80 000
               
            
                  Прояви в рамките на световното изложение ЕКСПО Милано 2015
               
               
                  Специфичен договор/услуга
               
               
                  5
               
               
                  2-рото тримесечие на 2014 г. — 2-рото тримесечие на 2015 г.
               
               
                  250 000
               
            
                  Проучване относно цената на несъответствието с международните стандарти
               
               
                  Специфичен договор/услуга
               
               
                  1
               
               
                  2-рата половина на 2014 г.
               
               
                  125 000
               
            
                  Конференция по въпросите на дивата флора и фауна
               
               
                  Специфичен договор/услуга
               
               
                  1
               
               
                  2-рата половина на 2014 г.
               
               
                  100 000
               
            
                  Студентски семинар
               
               
                  Специфичен договор/услуга
               
               
                  1
               
               
                  2-рата половина на 2014 г.
               
               
                  75 000
               
            
                  Участие в международни прояви
               
               
                  Специфичен договор/услуга
               
               
                  4
               
               
                  2-рото тримесечие на 2014 г. — 1-вото тримесечие на 2015 г.
               
               
                  500 000
               
            
                  Популяризиране на интегрираната компютризирана ветеринарна система TRACES (Експертна система за контрол на търговията)
               
               
                  Услуга
               
               
                  2
               
               
                  2-рата половина на 2014 г.
               
               
                  55 000
               
            
                  Действия в подкрепа на текущата политика в областта на хуманното отношение към животните: организиране на 3 регионални семинара за ветеринарни лекари
               
               
                  Специфичен договор/услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  150 000
               
            
                  Изготвяне на публикации (на хартиен носител) в областта на хуманното отношение към животните
               
               
                  Специфичен договор/услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  35 000
               
            
                  Популяризиране на образователни материали за хуманно отношение към животните
               
               
                  Специфичен договор/услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  75 000
               
            
                  Конференция по въпросите на хуманното отношение към кучета и котки
               
               
                  Специфичен договор/услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  50 000
               
            
                  Изработване на поредица от видеоматериали или инструменти за електронно обучение относно защитата на свинете
               
               
                  Специфичен договор/услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  130 000
               
            
                  Проучване за определяне на приложими в рамките на политиката показатели за хуманно отношение към животните
               
               
                  Специфичен договор/услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  60 000
               
            
                  Проучване относно използването на показатели за хуманно отношение към животните в контекста на подготовката на евентуално рамково законодателство за хуманно отношение към животните
               
               
                  Специфичен договор/услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  60 000
               
            
                  Проучване относно методите на анестезия при свине, които трябва да бъдат хирургически кастрирани
               
               
                  Услуга
               
               
                  1
               
               
                  2-рото тримесечие на 2014 г. — 3-тото тримесечие на 2014 г.
               
               
                  100 000
               
            
                  Външна оценка на референтните лаборатории на Европейския съюз
               
               
                  Услуга
               
               
                  5
               
               
                  юни 2014 г.
               
               
                  50 000
               
            3.4.   Изпълнение
      
      Действията ще се изпълняват пряко от ГД „Здравеопазване и политика за потребителите“.
      4.   ДРУГИ ДЕЙСТВИЯ
      
      4.1.   Административни договорености
      
      4.2.   Правно основание
      
      Член 66 от Регламент (ЕО) № 882/2004, член 76 от Регламент (ЕО) № 1107/2009 и член 30 от Регламент (ЕС) № 1169/2011
      4.3.   Бюджетен ред
      
      17.04.03 – 385 230 EUR
      4.4.   Примерен списък на планираните административни споразумения
      
      
                  Действия
               
               
                  Очакван брой на административните споразумения
               
               
                  Ориентировъчна дата
               
               
                  Ориентировъчна сума
                  (в евро)
               
            
                  Проучване — оценка на въздействието на нарушителите на функциите на ендокринната система (идентификация на веществата)
               
               
                  1
               
               
                  2-рото тримесечие на 2014 г.
               
               
                  125 000
               
            
                  Проучване — разграничение между оцветяващи храни и оцветители в храни
               
               
                  1
               
               
                  1-вата половина на 2014 г.
               
               
                  75 230
               
            
                  Проучване — принос на Съвместния изследователски център към доклада относно трансмастните киселини
               
               
                  1
               
               
                  1-вото тримесечие на 2014 г. — 3-тото тримесечие на 2014 г.
               
               
                  60 000
               
            
                  Проучване — материали, различни от пластмаса, предназначени за контакт с храни
               
               
                  1
               
               
                  2-рото тримесечие на 2014 г.
               
               
                  125 000
               
            4.5.   Описание, цели и очаквани резултати на мерките за изпълнение
      
      Комисията възнамерява да проведе следните проучвания в сътрудничество със Съвместния изследователски център (JRC):
      Проучване — оценка на въздействието на нарушителите на функциите на ендокринната система (идентификация на веществата)
      Цели: извършване на оценка на въздействието на различните варианти за научни критерии за определянето на свойствата на химическите вещества, нарушаващи функциите на ендокринната система.
      Проучване — разграничение между оцветяващи храни и оцветители в храни
      Цели: определяне на референтни стойности за изходните материали, необходими за прилагането на насоките относно класификацията на екстрактите от храни с оцветяващи свойства като оцветители или като оцветяващи храни.
      Проучване — принос на Съвместния изследователски център към доклада относно трансмастните киселини
      Цели: да се оцени въздействието на подходящи средства, които биха дали възможност на потребителите да правят по-здравословен избор на храни и хранителни режими или които биха насърчили предоставянето на по-здравословни храни като алтернатива, включително предоставяне на потребителите на информация относно трансмастните киселини или въвеждане на ограничения за използването им.
      Проучване — материали, различни от пластмаса, предназначени за контакт с храни
      Цели: възможно е да са необходими допълнителни разпоредби относно материалите, предназначени за контакт с храни, за да се гарантира изпълнението на законодателството в тази област. За да се изготви оценка на сегашната ситуация, е необходимо набавяне на конкретна информация и извършване на анализ.
      4.6.   Изпълнение
      
      Действията ще бъде изпълнявани пряко от ГД „Здравеопазване и политика за потребителите“ чрез административни договорености със Съвместния изследователски център (JRC).